NATO

=NATO=

NATO står for North Atlantic Treaty Organization, og er en forsvarsallianse mellom 28 land i Europa og Nord-Amerika. Alliansen ble opprette i 1949 og hadde 12 land med fra starten. Formålet med alliansen var å forhindre spredning av kommunismen. Ideen bak alliansen er at hvis et land blir angrepet, skal de andre landene støtte opp, og det angripende landet er dermed i konflikt med alle medlemslandene i NATO. Som sagt skulle alliansen forhindre kommunistisk spredning, men etter den kalde krigen har arbeidsoppgavene blitt endret til å bekjempe terror og vold i verden. I dag er det danske Anders Fogh Rasmussen som er generalsekretær for NATO.

NATOs hovedoppgaver går ut på å:

> > > > >
 * Bevare fred og sikkerhet, forpliktende avtale om kollektivt forsvar i samsvar med artikkel 5 i Atlanterhavspakten fra 1949.
 * Trygge felles frihet, kulturarv og sivilisasjon bygget på folkestyre, individets frihet og rettstat.
 * Sikre en bredere sikkerhetspolitisk plattform for å bidra til politisk stabilitet, økonomisk utvikling og varig sikkerhet gjennom konsultasjoner og samarbeid med partnerland, samt bidra med fredsbevarende oppgaver og krisehåndtering.